**ΔΕΛΤΙΟ ΤΥΠΟΥ**

Αθήνα, 27/11/2024

Μηνιαία Έρευνα για τις Επιδόσεις των Ξενοδοχείων,

Ιανουάριος – Οκτώβριος 2024

Το Ξενοδοχειακό Επιμελητήριο της Ελλάδος (ΞΕΕ) έχει αναθέσει στο Ινστιτούτο Τουριστικών Ερευνών και Προβλέψεων (ΙΤΕΠ) την εκπόνηση μηνιαίας έρευνας (πάνελ) για την παρακολούθηση της πορείας των βασικών ξενοδοχειακών μεγεθών κατά το 2024.

Η έρευνα διενεργείται κάθε μήνα με την αποστολή σύντομου ηλεκτρονικού ερωτηματολογίου σε ένα αντιπροσωπευτικό δείγμα ξενοδοχείων, τόσο ως προς την κατηγορία, όσο και ως προς την περιφέρεια στην οποία βρίσκεται το κάθε ξενοδοχείο.

Οι μεταβλητές που εξετάζονται είναι οι παρακάτω:

* Λειτουργία του ξενοδοχείου
* Πληρότητα του ξενοδοχείου
* Τιμή διάθεσης δίκλινου δωματίου του ξενοδοχείου

Η έρευνα υλοποιείται με τη μέθοδο CAWI - Computer-Assisted Web Interviewing, ενώ κατά την επεξεργασία των ερωτηματολογίων εφαρμόζεται τριπλή στάθμιση ως προς την κατηγορία, την περιφέρεια και το μέγεθος του ξενοδοχείου.

Η μέση πληρότητα ξενοδοχεία για τον Οκτώβριο 2024 εκτιμάται στο **63,9%**, έναντι **57,4%** σε σχέση με πέρσι. Δεν παρατηρείται σημαντική διαφορά στη μέση πληρότητα μεταξύ των συνεχούς και εποχικής λειτουργίας ξενοδοχείων. Η μέση τιμή διάθεσης δίκλινου δωματίου για τον Οκτώβριο 2024 διαμορφώθηκε στα **114****€** και παρουσιάζει μικρή αύξηση σε σχέση με πέρσι (**101€**).

Με την εγγραφή ως μέλος στο ΙΤΕΠ μπορείτε να έχετε πρόσβαση στην πλήρη παρουσίαση των μηνιαίων αποτελεσμάτων, αλλά και στα αναλυτικά δεδομένα της έρευνας ([ΕΓΓΡΑΦΗ - Ι.Τ.Ε.Π. (itep.gr)](https://www.itep.gr/%ce%b5%ce%b3%ce%b3%cf%81%ce%b1%cf%86%ce%ae/)).